[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "o'r gymdeithas y Graddedigion Busnes sydd a\u0302 mynediad at ystod o fuddion gan gynnwys gwasanaethau ymgynghori a'r hwb e-Ddysgu BGA."}, {"text_idx": "#000020", "text": "gan y Sefydliad Rheolaeth Siartredig"}, {"text_idx": "#000021", "text": "mewn arweinyddiaeth a rheolaeth ar o\u0302l graddio"}, {"text_idx": "#000023", "text": "Mae ein BA (Anrh) mewn Busnes a Rheolaeth yn paratoi myfyrwyr ar gyfer heriau'r byd busnes modern. Yn ogystal, cryfhau a datblygu eu sgiliau personol a phroffesiynol yn ehangach."}, {"text_idx": "#000024", "text": "cael mewnwelediad eang i fyd busnes a rheolaeth gan academyddion a gweithwyr proffesiynol yn y diwydiant sydd a\u0302 chyfoeth o brofiad.\nastudio modiwlau wedi'u cynllunio gyda phwyslais ar faterion busnes rhyngwladol, cyfoes ac ymarferol, i sicrhau bod graddedigion yn barod ar gyfer y farchnad swyddi.\nennill y wybodaeth a\u2019r galluoedd nid yn unig i ddod yn rheolwr busnes effeithiol ond hefyd yr entrepreneuriaeth i ddatblygu eu busnes eu hunan.\ndatblygu dealltwriaeth o reoli, gweithredoedd busnes, strategaeth gorfforaethol, cyfraith busnes ac adnoddau dynol.\nymgymryd a\u0302 lleoliad gwaith i gael profiad gwaith ymarferol.\nwedi iddynt raddio, byddant yn derbyn Diploma/Tystysgrif lefel 5 mewn Arweinyddiaeth a Rheolaeth gan y Sefydliad Rheolaeth Siartredig (CMI) gwerth \u00a31,300 heb unrhyw gost ychwanegol.\nastudio cwrs ble mae 93.1% o raddedigion mewn gwaith taledig neu\u2019n astudio 15 mis ar o\u0302l graddio* *dadansoddiad Prifysgol Wrecsam o ddata heb ei gyhoeddi."}, {"text_idx": "#000026", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyYn amodol ar ddilysuRhyngwladol"}, {"text_idx": "#000027", "text": "Mae gan y Brifysgol gysylltiadau rhagorol a\u0302 chyrff proffesiynol ac arbenigwyr busnes sy'n cyfoethogi ein haddysgu gyda darlithoedd gwadd.\nMae cyfleoedd lleoliad gwaith ar gael i bob un o'n myfyrwyr sy'n dangos safon dda o ymgysylltu a phroffesiynoldeb yn ystod eu hastudiaethau.\nMae pob myfyriwr yn derbyn profiad uniongyrchol o gymhwyso'u gwybodaeth wrth iddynt weithio gyda busnes go iawn ar brosiectau perthnasol.\nMae\u2019r radd hon wedi ei hachredu gan y CMI, a bydd pob myfyriwr yn derbyn Diploma Lefel 5 mewn Arweinyddiaeth a Rheoli gan y CMI gwerth tros \u00a31,3000.\nMae 93.1% o raddedigion y cwrs hwn mewn gwaith taledig neu'n astudio* *arolygwyd graddedigion 15 mis ar o\u0302l graddio, dadansoddiad Prifysgol Wrecsam o ddata heb ei gyhoeddi."}, {"text_idx": "#000028", "text": "Beth fyddwch chin ei astudio"}, {"text_idx": "#000029", "text": "Ar Lefel 4, bydd myfyrwyr yn cymryd sawl pwnc rhagarweiniol mewn rheoli a busnes, cyllid, RhAD, marchnata a dadansoddeg. Wrth i fyfyrwyr symud ymlaen i Lefel 5 a 6, byddant yn ennill dealltwriaeth o wasanaeth cwsmeriaid, busnes digidol, arweinyddiaeth ystwyth, rheoli risg gorfforaethol, strategaeth ac adnoddau dynol rhyngwladol, ynghyd a\u0302 chael opsiwn i gymryd lleoliad diwydiannol a fydd yn gwella eich CV a rhagolygon cyflogaeth. Mae traethawd hir wedi'i ymgorffori yn rhan olaf eu hastudiaethau i roi'r gallu i'n holl fyfyrwyr ddatblygu eu sgiliau ymchwil."}, {"text_idx": "#000030", "text": "Cyflwyniad i Reolaeth a Busnes: Bydd y modiwl hwn yn cyflwyno myfyrwyr i rai o hanfodion busnes, gan gynnwys strwythur sefydliadau a natur gwaith busnesau modern. Bydd hefyd yn rhoi cyfleoedd i\u2019r myfyrwyr ennill dealltwriaeth eang o reolaeth drwy archwilio sgiliau a nodweddion rheolwyr ac arweinwyr effeithiol, a thechnegau i reoli ti\u0302m yn llwyddiannus.\nCyflwyniad i Gyllid Busnes a Chyfrifeg: Nod y modiwl hwn yw cyflwyno cysyniadau ac egwyddorion cyfoes cyfrifeg a chyllid er mwyn gwella gallu\u2019r myfyrwyr yn y maes hwn. Gwneir hyn drwy ddefnyddio technegau cyfrifyddu rheoli, cyfrifyddu ariannol a rheoli ariannol perthnasol, er mwyn gallu gwneud y penderfyniadau ariannol gweithredol mwyaf priodol, a dadansoddi effeithiau\u2019r penderfyniadau hynny ar berfformiad a sefyllfa ariannol cwmni.\nSgiliau Cyfathrebu Busnes: Nod y modiwl yw sylweddoli pwysigrwydd cyfathrebu mewnol ac allanol integredig ac effeithiol wrth feithrin perthynas gynaliadwy ag eraill a sicrhau gwerth i gwsmeriaid. Bydd myfyrwyr hefyd yn dysgu sut i gyfathrebu\u2019n effeithiol mewn lleoliadau busnes ac academaidd gan ddeall hanfodion sgiliau cyflwyno, cyfathrebu ysgrifenedig a chyfathrebu proffesiynol.\nDeall Rheoli Adnoddau Dynol: Mae\u2019r modiwl hwn yn cynnig dealltwriaeth gynhwysfawr o ro\u0302l rheoli adnoddau dynol (HRM) mewn sefydliadau. Mae\u2019r modiwl yn ymdrin a\u0302\u2019r hanfodion canlynol ym maes rheoli AD:"}, {"text_idx": "#000031", "text": "- Mathau o sefydliadau sy\u2019n gyffredin ym myd busnes - Pwysigrwydd rheoli adnoddau dynol a ro\u0302l ymarferwyr AD - Gweithgareddau AD mewn sefydliadau - Effaith technoleg ar reoli adnoddau dynol"}, {"text_idx": "#000032", "text": "Hanfodion Marchnata: Mae\u2019r modiwl hwn yn ymwneud a\u0302 sylweddoli pa mor bwysig yw ro\u0302l marchnata wrth yrru llwyddiant a sicrhau canlyniadau. Bydd myfyrwyr yn dysgu am wahanol swyddogaethau marchnata yn yr 21ain ganrif ac yn astudio sut y gall deall ymddygiad cwsmeriaid a\u2019r amgylchedd marchnata alluogi targedu a chynllunio effeithiol. Erbyn diwedd y modiwl hwn bydd myfyrwyr wedi dod i ddeall y gwahanol offer sydd ar gael i\u2019r marchnatwr modern, ac yn gallu adnabod eu cryfderau a\u2019u gwendidau eu hunain, gan eu galluogi i\u2019w defnyddio\u2019n greadigol ac yn effeithiol mewn cyd-destun gwaith gan gynnwys sefydliadau masnachol a\u2019r sector di-elw.\nDadansoddeg Busnes: Nod y modiwl hwn yw datblygu dealltwriaeth feirniadol ac ymarferol o gysyniadau ac egwyddorion dadansoddeg yn ogystal a\u0302 datblygu\u2019r gallu i gymhwyso\u2019r cysyniadau hyn er mwyn mynd ati\u2019n systematig i ddadansoddi data yn y byd busnes cyfoes."}, {"text_idx": "#000033", "text": "Rheoli Troseddu a Risg Corfforaethol: Nod y modiwl hwn yw datblygu dealltwriaeth feirniadol o gysyniadau ac egwyddorion rheoli risg a throseddu corfforaethol a datblygu\u2019r gallu i gymhwyso\u2019r rhain i fyd busnes. Mae risg yn rhan annatod o fusnes, ac fel rhan o\u2019r modiwl hwn byddwch yn archwilio\u2019r broses rheoli risg gan gynnwys adnabod risg sefydliadol, dadansoddi effaith debygol y risgiau hynny, cynllunio a dewis mesurau rheoli a monitro a gwerthuso\u2019r mesurau hyn. Byddwch yn ymchwilio i risg mewn perthynas a\u0302 chyllid, iechyd a diogelwch, dynladdiad corfforaethol, dwyn yn y gweithle, ymhlith pethau eraill. Byddwch hefyd yn ystyried sgandalau busnes diweddar/cyfoes, ac yn ystyried y datblygiadau diweddaraf sydd ar y gweill ym maes llywodraethu a chyfrifoldeb corfforaethol.\nStrategaeth Busnes Digidol: Mae\u2019r modiwl hwn yn rhoi\u2019r sgiliau sydd eu hangen ar fyfyrwyr i gael mantais gystadleuol ddigidol mewn byd sy\u2019n newid yn gyflym. Mae rheolau busnes wedi newid ac nid yw hi bellach yn ddigon i gwmni\u0308oedd fod yn well neu\u2019n rhatach i gael mantais gystadleuol. Mae\u2019r rheolau newydd hyn yn ei gwneud yn hanfodol i gwmni\u0308au ailedrych ar bedair elfen sylfaenol eu busnes er mwyn ffynnu yn y cyfnod digidol, sef eu strategaeth, eu cadwyn gwerth, ymgysylltu a\u0302 chwsmeriaid, a strwythur y sefydliad.\nArweinyddiaeth Ystwyth: Nod y modiwl hwn yw datblygu dealltwriaeth feirniadol ac ymarferol o gysyniadau ac egwyddorion arweinyddiaeth ystwyth a\u2019r gallu i ddefnyddio\u2019r cysyniadau hyn yn y byd busnes cyfoes, er mwyn creu\u2019r amgylchedd cywir i dimoedd ystwyth lwyddo mewn sefydliad.\nEntrepreneuriaeth ac Arloesedd: Nod y modiwl hwn yw rhoi cyfle i fyfyrwyr weld sut mae syniadau\u2019n cael eu datblygu, sut mae entrepreneuriaeth yn gweithredu a dod i ddeall damcaniaethau Arloesi ac entrepreneuriaeth yng nghyd-destun busnes. Bydd yn rhoi modd i fyfyrwyr i wella eu rhagolygon cyflogaeth yn y gweithle drwy roi dealltwriaeth iddynt o nodweddion entrepreneuriaeth ac arloesedd a sut i fynegi\u2019r nodweddion hyn.\nBusnes a Masnach Ryngwladol: Nod y modiwl hwn yw datblygu dealltwriaeth feirniadol ac ymarferol o gysyniadau ac egwyddorion busnes a masnach ryngwladol a\u2019r gallu i gymhwyso\u2019r cysyniadau hyn i\u2019r byd busnes rhyngwladol cyfoes. Mae\u2019r modiwl yn esbonio prif gysyniadau, egwyddorion a swyddogaethau busnes rhyngwladol a globaleiddio ac yn cymhwyso heriau diwylliant busnes rhyngwladol i sefyllfaoedd masnachol realistig. Mae hyn yn cynnwys dealltwriaeth ymarferol o\u2019r system ariannol fyd-eang a gwerthuso damcaniaethau masnach ryngwladol o ran y canlyniadau masnachol. Bydd strategaeth fusnes ryngwladol hefyd yn cael ei hasesu a\u2019i chymhwyso gan ystyried y canlyniadau masnachol.\nYmddwyn yn Broffesiynol a Gwerthfawrogi Pobl: Mae\u2019r modiwl hwn yn rhoi llwyfan i fyfyrwyr ddatblygu a gwella eu sgiliau a\u2019u hymddygiad proffesiynol craidd, gan gynnwys moeseg, gwerthoedd a phroffesiynoldeb. Bydd hyn oll yn eu helpu i feithrin cyd-berthnasau cadarnhaol yn y gweithle a gwella perfformiad, cyfranogiad a lles gweithwyr. Bydd y modiwl hefyd yn galluogi myfyrwyr i ddeall datblygiad proffesiynol parhaus a nodi anghenion datblygu."}, {"text_idx": "#000034", "text": "Rheolaeth Strategol: Mae\u2019r modiwl hwn yn cyflwyno dull systematig o astudio rheolaeth strategol, gan adeiladu ar amrywiaeth o syniadau a damcaniaethau a\u2019r rheiny yn amrywio o theori sefydliadau diwydiannol i economeg sefydliadol. Mae\u2019r uned hon yn amlinellu hanfodion rheolaeth strategol ac yn rhoi cyflwyniad i fyfyrwyr i\u2019r maes pwysig hwn o reoli busnes. Bydd myfyrwyr yn dod i ddeall y materion perthnasol a\u2019r technegau y mae rheolwyr yn eu defnyddio. Bydd yr offer a\u2019r technegau yn helpu myfyrwyr i ddeall sut mae sefydliadau yn sicrhau mantais gystadleuol sy\u2019n gynaliadwy.\nCyfraith Cyflogaeth: Bydd y modiwl hwn yn rhoi dealltwriaeth feirniadol i fyfyrwyr ynghylch maes cynyddol gymhleth cyfraith cyflogaeth y Deyrnas Unedig. Bydd myfyrwyr yn dysgu sut mae\u2019r gyfraith yn effeithio ar gyflogwyr a gweithwyr o\u2019r camau recriwtio dechreuol hyd at ddiswyddo a dileu swyddi. Bydd y modiwl yn ymchwilio i ddarnau allweddol deddfwriaethau a chodau ymarfer y DU a\u2019r UE, gan eu cyflwyno ochr yn ochr ag astudiaethau achos sy\u2019n dangos pwysigrwydd cyfraith cyflogaeth yn y gweithle. Bydd y modiwl hwn yn rhoi gwell dealltwriaeth i fyfyrwyr o\u2019u hawliau fel cyflogai neu weithiwr yn y gweithle, yn ogystal a\u0302 bod yn amhrisiadwy os ydynt yn cyflogi staff neu\u2019n gweithio mewn adran Adnoddau Dynol. Bydd hefyd yn ddefnyddiol i\u2019r rheiny sy\u2019n ystyried gweithio fel cynrychiolwyr undebau llafur.\nMarchnata Strategol: Nod y modiwl hwn yw adeiladu ar y sylfeini marchnata a astudiwyd yn flaenorol ac mae\u2019n mynd ati mewn camau i astudio natur marchnata strategol sy\u2019n cyfrannu at sicrhau mantais gystadleuol. Bydd yn cyflwyno\u2019r agweddau ehangach ar farchnata strategol sy\u2019n adlewyrchu datblygiadau cyfoes mewn eiriolaeth a moeseg.\nRheoli Pobl mewn Cyd-destun Rhyngwladol: Mae\u2019r modiwl hwn yn rhoi gwybodaeth a dealltwriaeth gynhwysfawr o reoli pobl mewn cyd-destun rhyngwladol. Rhan o\u2019r modiwl hwn fydd astudio effaith amgylchiadau cenedlaethol a diwylliannol, dulliau rheoli adnoddau dynol yn rhyngwladol (IHRM) yn ogystal a\u0302 dyfodol y maes hwn.\nTraethawd hir: Nod y modiwl traethawd hir yw cael myfyrwyr i ddangos eu bod yn gallu defnyddio\u2019r wybodaeth a\u2019r sgiliau a enillwyd ganddynt ym mhob llwybr yn y rhaglen astudio israddedig, a\u2019u cymhwyso mewn modd annibynnol a hunanysgogol wrth ymholi a datrys problemau. Drwy hyn, byddant yn ymestyn, yn ategu ac yn gwella eu dysg drwy nodi problem busnes/rheoli naill ai mewn busnes, cyfrifeg a chyllid, Rheoli Lletygarwch, Twristiaeth ac Adloniant, Rheoli Adnoddau Dynol, Marchnata neu unrhyw faes arall sy\u2019n gysylltiedig a\u0302 busnes sy\u2019n gofyn am ymchwil ddamcaniaethol, casglu data strwythuredig a dadansoddi\u2019r data hwnnw er mwyn arwain at gasgliadau ac argymhellion."}, {"text_idx": "#000035", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000038", "text": "Caiff myfyrwyr eu hasesu mewn amrywiaeth o ffyrdd wrth gwblhau eu hastudiaethau israddedig. Caiff y cydbwysedd rhwng ffurfiau gwahanol asesu ei bennu gan nodau a deilliannau gwahanol y modiwlau craidd a dewisol. Mae dulliau asesu\u2019n cynnwys traethodau academaidd, cyflwyniadau, adroddiadau, ymarferion efelychu ac arholiadau."}, {"text_idx": "#000039", "text": "Mae\u2019r dulliau addysgu yn cynnwys modiwlau sgiliau craidd mewn gweithdai, darlithoedd gan ymarferwyr, seminarau dan arweiniad myfyrwyr ac ymchwil dan arweiniad."}, {"text_idx": "#000040", "text": "Mae dysgu annibynnol yn agwedd bwysig ar bob modiwl, gan ei fod yn gallu myfyrwyr i ddatblygu eu sgiliau pynciol penodol a\u2019u sgiliau allweddol. Caiff dysgu annibynnol ei hyrwyddo drwy\u2019r adborth a roddir i fyfyrwyr, sydd ar gael ar sawl ffurf gan gynnwys trafodaethau grw\u0302p bach ac un i un."}, {"text_idx": "#000041", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000042", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000043", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000044", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000045", "text": "Mae gyrfaoedd busnes ar gael ym mron pob sector y gallwch chi feddwl amdano; mae angen arweinwyr, rheolwyr, cynghorwyr ariannol a llunwyr penderfyniadau cryf ar y farchnad ar bob diwydiant. Fodd bynnag, i lawer o'n graddedigion Busnes a Rheolaeth, mae'r llwybrau traddodiadol yn dal i apelio yn gryf - gan gynnwys gyrfaoedd yn y sectorau bancio ac ariannol, ymgynghoriaeth, adnoddau dynol a rolau marchnata."}, {"text_idx": "#000052", "text": "Mae\u2019r rhan fwyaf o gyrsiau sydd yn dal i fod yn \u2018amodol ar ddilysu\u2019 yn cael eu cymeradwyo gan y broses ddilysu; fodd bynnag, ni warantir hyn, ac os na fydd cwrs yn mynd rhagddo yn o\u0302l y bwriad, neu\u2019n cael ei newid yn sylweddol, cewch eich hysbysu gan y brifysgol a rhoddir cymorth i\u2019r bobl hynny sydd wedi cael cynnig lle i ganfod cwrs amgen addas naill ai ym Mhrifysgol Wrecsam neu gyda darparwr arall."}, {"text_idx": "#000058", "text": "(Cwrs Byr) Cyflwyniad i Reoli Busnes"}]